CELEX: 31988R1307
Language: el
Date: 1988-05-11 00:00:00
Title: Κανονισμός (ΕΟΚ) αριθ. 1307/88 της Επιτροπής της 11ης Μαΐου 1988 περί παύσεως της αλιείας του καλλαρία από πλοία με σημαία του Βελγίου

Avis juridique important

|

31988R1307

Κανονισμός (ΕΟΚ) αριθ. 1307/88 της Επιτροπής της 11ης Μαΐου 1988 περί παύσεως της αλιείας του καλλαρία από πλοία με σημαία του Βελγίου  

Επίσημη Εφημερίδα αριθ. L 122 της 12/05/1988 σ. 0062 - 0062

***** ΚΑΝΟΝΙΣΜΟΣ (ΕΟΚ) αριθ. 1307/88 ΤΗΣ ΕΠΙΤΡΟΠΗΣ  της 11ης Μαΐου 1988  περί παύσεως της αλιείας του καλλαρία από πλοία με σημαία του Βελγίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3977/87 του Συμβουλίου της 21ης Δεκεμβρίου 1987 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1988 και ορισμένων όρων υπό τους οποίους μπορούν να αλιευθούν (2), προβλέπει τις ποσοστώσεις για τον καλλαρία για το 1988·  ότι για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσότητα που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων καλλαρία στα ύδατα των διαιρέσεων CIEM VII, VIII, IX, X COPACE 34.1.1 (ζώνη ΕΟΚ), από πλοία με σημαία του Βελγίου ή νηολογημένα στο Βέλγιο, έφθασαν τις ποσοστώσεις που είχαν διατεθεί για το 1988· ότι το Βέλγιο απαγόρευσε την αλιεία για αυτό το απόθεμα από τις 5 Μαΐου 1988· ότι πρέπει κατά συνέπεια η ημερομηνία να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων καλλαρία στα ύδατα των διαιρέσεων CIEM VII, VIII, IX, X COPACE 34.1.1 (ζώνη ΕΟΚ), από πλοία με σημαία του Βελγίου ή νηολογημένα στο Βέλγιο, εκτιμάται ότι έχει εξαντλήσει τις ποσοστώσεις που είχαν διατεθεί για το Βέλγιο για το 1988.  Απαγορεύεται η αλιεία καλλαρία, στα ύδατα των διαιρέσεων CIEM VII, VIII, IX, X COPACE 34.1.1 (ζώνη ΕΟΚ), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί στις διαιρέσεις αυτές από πλοία με σημαία του Βελγίου ή νηολογημένα στο Βέλγιο, από την ημερομηνία ενάρξεως ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 5 Μαΐου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Μαΐου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 375 της 31. 12. 1987, σ. 1.